смешни случки за Авто
Един мъж случайно разбрал, че младата му жена му се заиграва с мъж от друг град и започнал да я държи изкъсо.
Един ден жената се обадила на любовника си и му казала, че мъжът и е разбрал и няма как да се срещат повече. Той обаче и казал, че ще направи така, че да се видят. На на другия ден пристигнала телеграма до съпругата: "Леля ти почина. Утре е погребението. Трябва да дойдеш."
Жената казала на мъжа си:
- Скъпи, трябва да отида, тя ми беше много близка.
Мъжът се позамислил и отсякъл.
- Добре, обаче отиваш с мама!
Жената тайно се обадила и обяснила ситуацията на любовника си. Той и казал да не се притеснява, а да идва.
На другия ден мъжът качил майка си и жена си в колата и ги закарал на автобусната спирка. Там изчакал да тръгне автобуса и се прибрал.
Пристигнал автобуса в другия град и двете жени слезли. Изведнъж от две коли излезли двама и всеки поканил по една от жените. Свекървата се качила в едната кола, а снахата в другата. И така три дни нито се видели, нито се чули.
На четвъртия ден двете коли ги докарали на гарата. Тръгнал автобусът, а снахата пита гузно свекървата:
- Мамо, какво ще обясняваме сега...?!
Свекървата казала:
- Ти, дъще, обяснявай каквото искаш... Аз на деветте и на четиредесетте дена пак съм тук...!